# Cursa de Sant Silvestre

La Cursa de Sant Silvestre és una cursa atlètica amb recorregut urbà que es fa en algunes ciutats el (31 de desembre), és a dir, el darrer dia de l'any. A vegades rep el nom de Cursa dels Nassos en alguns llocs dels Països Catalans, en referència a l'Home dels Nassos, el misteriós i mític personatge que només surt en aquesta data a les nostres terres. A altres llocs rep encara altres noms, com ara el de Sabadell, que se'n diu Cursa de Cap d'Any 'La Nostra', o el de la ciutat de Mallorca, se'n diu la "10 km Palma de Mallorca - Yodeman Skyrunner".
La primera cursa de Sant Silvestre que es va celebrar fou a la ciutat brasilera de Sao Paulo l'any 1925, que entroncava amb una vella tradició francesa de curses nocturnes que es disputaven la nit de cap d'any on el concursants duien torxes per a córrer. La cursa se sol disputar el dia 31 de desembre a la tarda tot i que hi ha molta varietat horària i també de dies, malgrat que la idea inicial és que sigui l'última de l'any. Normalment porta el nom del pontífex Silvestre I, que fou santificat per ser el primer papat no martiritzat per l'Imperi Romà. A partir de la Corrida Internacional de São Silvestre de Sao Paulo, la tradició d'aquesta cursa s'ha escampat per diverses ciutats del món i ha esdevingut una prova típica del Nadal amb molta popularitat. Existeixen diferents modalitats, des de les més professionalitzades fins a les més populars i divertides.
A Catalunya es disputa la Cursa dels Nassos de Barcelona a la mateixa ciutat, i la Sant Silvestre Barcelonesa a Sant Cugat del Vallès, per només indicar uns quants. A València s'anomena la cursa de Sant Silvestre Popular i arribà a la 33a edició el 2016, mentre que a Madrid hi ha la molt popular cursa, la San Silvestre Vallecana. A Sant Lluís (Menorca) celebra el 31 de desembre la Cursa Popular Sant Silvestre de Menorca, i a Eivissa, la Pujada a la Catedral. Al Regne de València, a part de la cursa de la capital, hi ha també una vasta quantitat de curses de Sant Silvestre arreu del territori, algunes que comencen tan aviat com el dia 23 de desembre, com la de la Ciutat d'Alacant.

## Referències

* ↑ Algunes curses de Sant Silvestre amb nom oficial de Cursa dels Nassos, per exemple, són les de Barcelona, Mont-roig del Camp, Oliana, Sant Sadurní d'Anoia, i Torroella de Montgrí: vegeu "Acomiada l'any fent esport: Curses dels Nassos i Sant Silvestre" Arxivat 2017-01-19 a Wayback Machine., a la pàgina Jove.cat de la Generalitat de Catalunya. [Consulta: 18 gener 2017]
* ↑ Llista de curses pel desembre del 2016 Arxivat 2017-02-02 a Wayback Machine. a Catalunya, Runedia [Consulta: 18 gener 2017]
* ↑ "Cursa dels Nassos i de Sant Silvestre de Sant Julià de Lòria", al bloc del club Amics Atletisme Andorra, 3 desembre 2010 [Consulta: 18 gener 2017]
* ↑ "Festes d'arreu: L'Home dels nassos. El misteriós Home dels Nassos ja prepara la seva reaparició", Museu Etnològic de Barcelona, 2016 [Consulta: 18 gener 2017]
* ↑ Pàgina oficial de la Cursa de Cap d'Any 'La Nostra' Arxivat 2016-12-11 a Wayback Machine., de Sabadell [Consulta: 18 gener 2017]
* ↑ Menció de la 10 km Palma de Mallorca - Yodeman Skyrunner a EliteChip.net, 2016 [Consulta: 18 gener 2017]
* ↑ "Curses cap al nou any. Milers de persones entraran corrent al 2012 en una sèrie de competicions que són cada cop més populars", Marta Membrives, El Punt Avui, 30 desembre 2011 [Consulta: 18 gener 2017]
* ↑ El Punt Avui 2011
* ↑ "Els atletes de Barcelona tanquen l'any amb la clàssica Cursa dels Nassos. La prova aconsegueix batre el seu rècord de participants amb un 11.200 inscrits i un 30% de dones", El Periódico, 30 de desembre del 2016 [Consulta: 18 gener 2017]
* ↑ "La festa de la Cursa dels Nassos", vídeo amb transcripció, Barcelona Televisió, 1 de gener del 2017 [consulta 18 gener 2017]
* ↑ «La Sant Silvestre-Barcelonesa escalfa motors». Tot Sant Cugat, 31-10-2011. Arxivat de l'original el 2012-01-09. [Consulta: 14 novembre 2011].
* ↑ "XXXII Sant Silvestre Popular Valenciana" Arxivat 2017-01-31 a Wayback Machine., Ajuntament de València, desembre del 2015 [Consulta: 18 gener 2017]
* ↑ "Curses per celebrar el Nadal", Illesbalears.es, 2010 [Consulta: 18 gener 2017]
* ↑ Llista de curses pel desembre del 2016 Arxivat 2017-02-02 a Wayback Machine. a les Illes Balears, Runedia
* ↑ Llista de curses el desembre del 2016 Arxivat 2017-01-31 a Wayback Machine. al País Valencià, Runedia [Consulta: 18 gener 2017]

## Vegeu també

* L'Home dels Nassos

## Enllaços externs

* "Curses cap al nou any. Milers de persones entraran corrent al 2012 en una sèrie de competicions que són cada cop més populars", Marta Membrives, El Punt Avui, 30 desembre 2011.
* "Totes les curses de Sant Silvestre i dels Nassos fins a Cap d'Any. Us oferim una llista amb les desenes de curses que es fan a tot el país aquests dies", VilaWeb, 26 desembre 2014.